…die wetenskapfiksie en fantasie genres word gedomineer deur Engels. Baie oorsese boeke stroom Suid-Afrika binne. Mense assosieer hierdie genres met Engels, nie enige ander taal nie. Dit is amper ŉ onlogiese, onbewustelike aanname wat mense maak dat parallelle wêrelde asook die toekoms alleenlik in die taal van Engels kan geskied. Ironies as mens dink dat een van Engels se grootste juwele, die Lord of the Rings-trilogie, praat van ŉ Common Tongue maar ook vele ander tale. Die boek is pro-veeltalig, as te ware!
Liefde. Ek doen dit omdat ek van kleins af Robotech gekyk het en Battletech/Mechwarrior rolspelspeletjies gespeel het op skool. Ek hou van die genre. Ek voel vry in die genre. Dit is waar my verbeelding werklik vrye teuels kry.
Die Rebelse/Sloet Steenkamp-geen (Ook bekend as die FJ of F-k jou! geen). Jammer vir die onbeskaafde woordjie, maar dit is so dat daar ŉ onbeskofte, rebelse geen in Afrikaanse bloed (ongeag kleur) skuil. Baie maal ruk die FJ-geen handuit en ons doen dom dinge. Tog is baie van ons grootste oomblikke deur die FJ-geen aan die gang gesit. My FJ-geen raak lekker woelig wanneer ek voel Afrikaans as taal word beperk deur finansiële oorweginge, Engels of die egotistiese hekwagters wat voor die Afrikaanse Boeke-Hemel staan. Ja, Engels kraai koning oor die wêreld. ŉ Lekker vet koning wat roggelend soos “Jabba The Hutt” sit en lag. Ja, Engels is SO fantasties. Kom ons almal buig neer voor Engels. Ons wil ook awesome en amazing en cool wees. Ja, soos die Borg sou sê “Assimilate. Resistance is futile.” Maar sien, dis mos nou net waar my Rebelse-geen wakker word en uitroep: “f-k jou!” Ek gaan in elk geval skryf! Soos die hasie wat voor die aankomende arend regop staan en vir hom die middelvinger wys, twee sekondes voor hy verslind word. Ek respekteer daardie hasie. Hy het die FJ-geen. Ons weet nie wat kan gebeur in die toekoms nie. Miskien skryf iemand die Afrikaanse eweknie van Harry Potter, of Bladerunner? Miskien ontstaan daar ŉ skrikwekkende ontploffing op die Son wat ŉ sekere hoeveelheid geheimsinnige bestraling Aarde toe stuur, en wat vir die een of ander rede net Afrikaanse mense se IK’s verhoog (en dus lus maak vir lees). Of selfs beter, miskien raak die regering uiteindelik ontslae van die Springbok-embleem en mense hou op Rugby kyk! Wie weet? Wat ek wel weet is dit: Ek skryf Afrikaanse wetenskapfiksie en fantasie verhale.
Ek onthou ‘n Afrikaanse WF beeldradio reeks: “Woestynblom” Ek het selfs ‘n CD met sy liedjies op. Marius Weyers het daarin gespeel. Goeie storie. En naaktonele.
Ek onthou dit, dit was regtig ‘n goeie storie. Jis dit was lekker dae. Ons moet weer sulke goeie stories kry.
Jan Rabie het ‘n paar WF stories geskryf. Sy “Hemelblom” is nog op my rak. Libri het Rene Barjavel se “Die Nag van die Tyd” en Pierre Boule se “Planeet van die Ape” in Afrikaans vertaal. Dit het my lus aangewakker om die boeke in die oorspronklike Frans te lees. Ek het ‘n afskrif van “La nuit des Temps” op my rak en op my Kindle.
Franse toekomssprokies is anders as die Anglo Saksiese weergawe. Die menslike hart is aan die kern van die verhaal, nie die tegnologie nie.